กรุงศรีชวนซื้อLTFจัดโปรโมชันต้นปี
บลจ.กรุงศรี เชื่อหุ้นผันผวนตลอดปี เชียร์ทยอยลงทุนตั้งแต่ต้นปี จัดโปรโมชัน LTFRMF เอาใจนักลงทุน
16 ก.พ. 2555

บลจ.กรุงศรี เชื่อหุ้นผันผวนตลอดปี เชียร์ทยอยลงทุนตั้งแต่ต้นปี จัดโปรโมชัน LTFRMF เอาใจนักลงทุน 
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี กล่าวว่า การกำหนดจังหวะการลงทุนในช่วงที่ดีที่สุดอย่างแม่นยำทุกครั้งเป็นเรื่องที่ทำได้ยาก โดยเฉพาะการลงทุนในหุ้นซึ่งราคาหุ้นมีความผันผวนสูง สถิติที่ผ่านมาราคาหุ้นมักปรับสูงขึ้นช่วงปลายปี เพราะมีผู้ลงทุนพร้อมกันจำนวนมาก 
บลจ.กรุงศรี ได้ให้ความสำคัญกับแนวคิดการทยอยลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ตั้งแต่ต้นปี เพื่อกระจายการลงทุนอย่างสม่ำเสมอแทนการลงทุนเพียงครั้งเดียวในช่วงปลายปี
ดังนั้น บลจ.กรุงศรี จึงได้เปิดตัวโปรโมชันพิเศษสำหรับผู้ที่ลงทุนในกองทุน LTF–RMF ระหว่างวันที่ 1 ก.พ.29 มิ.ย.นี้ และถือครองหน่วยลงทุนถึงวันที่ 29 มิ.ย. 2556 โดยผู้ที่ลงทุนในกองทุน LTFRMF ที่เข้าร่วมโครงการครบตามเงื่อนไขจะได้รับหน่วยลงทุนของกองทุนเปิดกรุงศรีตราสารเงิน (KFCASH) มูลค่าสูงสุด 1.7 หมื่นบาท 
นอกจากนี้ หากชำระเงินค่าหน่วยลงทุนด้วยบัตรเครดิตในเครือธนาคารกรุงศรี จะได้รับคะแนนสะสมเพิ่มอีกต่อหนึ่งด้วย โดยยอดเงินลงทุนผ่านบัตรทุก 100 บาท จะได้รับคะแนนสะสม 1 คะแนน 
สำหรับนักลงทุนที่โอนย้ายกองทุน LTF–RMF จาก บลจ.อื่นมายังกองทุน LTF–RMF ของ บลจ.กรุงศรี จะได้รับการยกเว้นค่าธรรมเนียมขาเข้า และได้รับหน่วยลงทุนของกองทุน KFCASH โดยยอดเงินโอนย้ายเข้าทุกๆ 1 แสนบาท จะได้หน่วยลงทุน KFCASH มูลค่า 800 บาท
ทั้งนี้ เมื่อปี 2554 มูลค่าสินทรัพย์สุทธิของกองทุน (เอ็นเอวี) LTF–RMF ภายใต้การบริหารจัดการของ บลจ.กรุงศรี เพิ่มขึ้น 39.05% จากปี 2553 โดยกองทุน LTF เพิ่มขึ้น 39.48% ซึ่งถือว่ามากที่สุดในอุตสาหกรรม และกองทุน RMF เพิ่มขึ้น 26.72% เป็นอันดับ2 ของอุตสาหกรรม ในขณะที่กองทุน LTF และ RMF ในอุตสาหกรรมเพิ่มขึ้น 14.42% และ 17.03% ตามลำดับ
“การเพิ่มขึ้นของเอ็นเอวีกองทุน LTF–RMF บลจ.กรุงศรี เป็นผลจากคุณภาพของการบริหารจัดการกองทุน และความมุ่งมั่นรักษามาตรฐานของผลการดำเนินงาน” นายฉัตรพี กล่าว